ส่วนที่ 3

ยุทธศาสตร์ขององค์กรปกครองส่วนท้องถิ่น

**1. ความสัมพันธ์ระหว่างแผนพัฒนาระดับมหภาค**

 **1.1 แผนยุทธศาสตร์ชาติ 20 ปี**

วิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” หรือเป็นคติพจน์ประจำชาติว่า” มั่นคง มั่งคั่ง ยั่งยืน”

  **1. ความมั่นคง**

 1.1 การมีความมั่นคงปลอดภัยจากภัยและการเปลี่ยนแปลงทั้งภายในประเทศและภายนอกประเทศในทุกระดับทั้งประเทศ สังคม ชุมชน ครัวเรือน และปัจเจกบุคคล

 1.2 ความมั่นคงในทุกมิติ ทั้งมิติเศรษฐกิจ สังคม สิ่งแวดล้อมและการเมือง

 1.3 ประเทศมีความมั่นคงในเอกราชและอธิปไตยมีสถาบันชาติ ศาสนาพระมหากษัตริย์ ที่เข้มแข็งเป็นศูนย์กลางและเป็นที่ยึดเหนี่ยวจิตใจของประชาชน

 1.4 ระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล สังคมมีความปรองดองและความสามัคคี สามารถผนึกกำลังเพื่อพัฒนาประเทศ ชุมชนมีความเข้มแข็ง ครอบครัวมีความอบอุ่น

 1.5 ความมั่นคงของอาหาร พลังงาน และน้ำ ประชาชนมีความมั่นคงในชีวิต มีงานและรายได้ที่มั่นคงพอเพียงกับการดำรงชีวิต มีที่อยู่อาศัยและความปลอดภัยในชีวิตทรัพย์สิน

 **2. ความมั่งคั่ง**

 1.1 ประเทศมีการขยายตัวของเศรษฐกิจอย่างต่อเนื่องจนเข้าสู่กลุ่มประเทศ รายได้สูงความเหลื่อมล้ำของการพัฒนาลดลง ประชากรได้รับผลประโยชน์จากการพัฒนาอย่างเท่าเทียมกันมากขึ้น

 1.2 เศรษฐกิจมีความสามารถในการแข่งขันสูงสามารถสร้างรายได้ทั้งจากภายในและภายนอกประเทศสร้างฐานเศรษฐกิจและสังคมแห่งอนาคต และเป็นจุดสำคัญของการเชื่อมโยงในภูมิภาคทั้งการคมนาคมขนส่ง การผลิต การค้า การลงทุน และการทำธุรกิจมีบทบาทสำคัญใน ระดับภูมิภาคและ ระดับโลกเกิดสายสัมพันธ์ทางเศรษฐกิจและการค้าอย่างมีพลัง

 1.3 ความสมบูรณ์ในทุน ที่จะสามารถสร้างการพัฒนาต่อเนื่อง ได้แก่ ทุนมนุษย์ ทุนทางปัญญาทุนทางการเงิน ทุนที่เป็นเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

 **3. ความยั่งยืน**

 3.1 การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้นอย่างต่อเนื่อง ซึ่งเป็นการเจริญเติบโตของเศรษฐกิจที่ไม่ใช้ทรัพยากรธรรมชาติเกินพอดี ไม่สร้างมลภาวะต่อสิ่งแวดล้อม จนเกินความสามารถในการรองรับและเยียวยาของระบบนิเวศน์

 3.2 การผลิตและการบริโภคเป็นมิตรกับสิ่งแวดล้อมและสอดคล้องกับกฎระเบียบของประชาคมโลกซึ่งเป็นที่ยอมรับร่วมกัน ความอดทนสมบูรณ์ขอทรัพยากรธรรมชาติและสิ่งแวดล้อมมีคุณภาพดีขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม

 3.3 มุ่งประโยชน์ส่วนรวมอย่างยั่งยืน ให้ความสำคัญกับการมีส่วนร่วมของประชาชนทุกภาคส่วนในสังคมยึดถือและปฏิบัติตามปรัชญาของเศรษฐกิจพอเพียงเพื่อการพัฒนาในระดับอย่างสมดุล มีเสถียรภาพและยั่งยืน

 ยุทธศาสตร์ชาติ 20 ปี (พ.ศ. 2560 – 2579) 6 ยุทธศาสตร์

 1. ยุทธศาสตร์ด้านความมั่นคง

 2. ยุทธศาสตร์ด้านการสร้างความสามารถในการแข่งขัน

 3. ยุทธศาสตร์การพัฒนาและเสริมสร้างศักยภาพคน

 4. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม

 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

 6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ

 **กรอบแนวทางที่สำคัญของยุทธศาสตร์**

|  |  |
| --- | --- |
| **ยุทธศาสตร์** | **กรอบแนวทางที่สำคัญ** |
| 1. ยุทธศาสตร์ด้านความมั่นคง | 1. การเสริมสร้างความมั่นคงของชาติและการปกครองระบบประชาธิปไตยอันมีพระมหากษัตริย์ทรงเป็นประมุข2. การปฏิรูปกลไกการบริหารประเทศ3. การป้องกันและแก้ไขการก่อความไม่สงบในจังหวัดชายแดนภาคใต้4. การบริหารจัดการความมั่นคงชายแดนและชายฝั่งทะเล5. การพัฒนาระบบ กลไก มาตรการและความร่วมมือระหว่างประเทศทุกระดับ6. การพัฒนาเสริมสร้างศักยภาพการผนึกกำลังป้องกันประเทศและกองทัพ7. การพัฒนาระบบการเตรียมพร้อมแห่งชาติ รักษาความมั่นคงของฐานทรัพยากรธรรมชาติ สิ่งแวดล้อม และการปกป้องรักษาผลประโยชน์แห่งชาติ ทางทะเล รวมทั้งเสริมสร้างความมั่นคงทางอาหารพลังงาน และน้ำ8. การปรับกระบวนการทำงานของกลไกที่เกี่ยวข้องจากแนวดิ่งสู่แนวระนาบมากขึ้น |

|  |  |
| --- | --- |
| **ยุทธศาสตร์** | **กรอบแนวทางที่สำคัญ** |
| 2. ยุทธศาสตร์ด้านการสร้างความสามารถในการแข่งขัน | 1. สมรรถนะทางเศรษฐกิจ ได้แก่ รักษาเสถียรภาพทางเศรษฐกิจและสร้างความเชื่อมั่น ส่งเสริมการค้าและการลงทุนทั้งภาครัฐและเอกชน และพัฒนาประเทศสู่ความเป็นชาติการค้าเพื่อศูนย์กลางการค้าและได้ประโยชน์จากห่วงโซ่มูลค่าในภูมิภาคเพิ่มขึ้น2. การพัฒนาภาคการผลิตและบริการ ภาคเกษตร ได้แก่ เสริมสร้างฐานการผลิตการเกษตรให้เข้มแข็งและยั่งยืน เพิ่มขีดความสามารถในการแข่งขันของภาคเกษตร พัฒนาสินค้าเกษตรและอาหารที่มีศักยภาพในการแข่งขัน และส่งเสริมเกษตรกรรายย่อยให้ปรับไปสู่รูปแบบเกษตรกรรายย่อยให้ปรับไปสู่รูปแบบเกษตรยั่งยืนไปสู่แบบเกษตรยั่งยืนที่เป็นมิตรกับสิ่งแวดล้อมและรวมกลุ่มเกษตรกรในการพัฒนาอาชีพที่เข้มแข็งภาคอุตสาหกรรม พัฒนาอุสาหกรรมศักยภาพ ได้แก่ พัฒนาอุสาหกรรมส่งออกที่มีศักยภาพสูง สร้างความเข้มแข็งให้กับผู้ประกอบการไทย และพัฒนาอุตสาหกรรมที่มีศักยภาพในอนาคต เป็นต้น และภาคบริการ พัฒนายกระดับผลิตภัณฑ์การท่องเที่ยว ผลักดันประเทศไทยสู่การเป็นศูนย์กลางการให้บริการสุขภาพ และส่งเสริมธุรกิจบริการที่มีศักยภาพ3. พัฒนาผู้ประกอบการและเศรษฐกิจชุมชน ได้แก่ พัฒนาทักษะและองค์ความรู้ของผู้ประกอบการไทย พัฒนาและยกระดับผลิตภาพแรงงานเพื่อส่งเสริมขีดความสามารถในการแข่งขันของประเทศ พัฒนาวิสาหกิจขนาดกลางและขนาดย่อมสู่สากล ยกระดับศักยภาพของสินค้าหนึ่งตำบลหนึ่งผลิตภัณฑ์ (OTOP) ไทยให้ก้าวสู่สากล และพัฒนาวิสาหกิจชุมชนและสถาบันเกษตรกร4. การพัฒนาพื้นที่เศรษฐกิจบริเวณชายฝั่งทะเลตะวันออก พัฒนาระบบเมืองศูนย์กลางความเจริญของประเทศ และพัฒนาคลัสเตอร์อุตสาหกรรมและบริการที่มีศักยภาพในการขับเคลื่อนประเทศ5. การลงทุนพัฒนาโครงสร้างพื้นฐาน ในด้านการขนส่ง ความมั่นคงและพลังงาน ระบบเทคโนโลยีสารสนเทศและการสื่อสาร และการวิจัยและพัฒนา6. การเชื่อมโยงกับภูมิภาคและเศรษฐกิจโลก สร้างความเป็นหุ้นส่วนการพัฒนา กับประเทศในอนุภูมิภาค ภูมิภาค และนานาประเทศ ส่งเสริมให้ประเทศไทยเป็นฐานของการประกอบธุรกิจ ส่งเสริมความร่วมมือกับภูมิภาคและนานาชาติในการสร้างความมั่นคงด้านพลังงาน อาหาร สิ่งแวดล้อม  |

|  |  |
| --- | --- |
| **ยุทธศาสตร์** | **กรอบแนวทางที่สำคัญ** |
|  | และการบริหารจัดการภัยพิบัติ ส่งเสริมบทบาทการเป็นผู้ประสานประโยชน์ในการเชื่อมโยงและสร้างความสมดุลของความสัมพันธ์ของประเทศไทยกับกลุ่มอำนาจทางเศรษฐกิจต่างๆ เพิ่มบทบาทและการมีส่วนร่วมของไทยในองค์การระหว่างประเทศในการผลักดันการพัฒนาในอนุภูมิภาคและภูมิภาค สนับสนุนการเปิดการค้าเสรี และสร้างองค์ความรู้ด้านการต่างประเทศต่อส่วนต่างๆ และสาธารณชนไทย |
| 3. ยุทธศาสตร์การพัฒนาและเสริมสร้างศักยภาพคน | 1. การพัฒนาศักยภาพคนตลอดช่วงชีวิตให้สนับสนุนการเจริญเติบโตของประเทศ โดยพัฒนาเริ่มตั้งแต่ในครรภ์และต่อเนื่องไปตลอดช่วงชีวิต2. การยกระดับคุณภาพการศึกษาและการเรียนรู้ให้ มีคุณภาพ เท่าเทียมและทั่วถึง3. การสร้างเสริมให้คนมีสุขภาวะที่ดี4. การสร้างความอยู่ดีมีสุขของครอบครัวไทยให้เอื้อต่อการพัฒนาคน |
| 4. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม | 1. การสร้างความมั่นคงและการลดความเหลื่อมล้ำทางด้านเศรษฐกิจและสังคม2. การพัฒนาระบบบริการและระบบบริหารจัดการสุขภาพ3. การสร้างสภาพแวดล้อมและนวัตกรรมที่เอื้อต่อการดำรงชีวิตในสังคมสูงวัย4. การสร้างความเข้มแข็งของสถาบันทางสังคมและทุนทางวัฒนธรรมและความเข้มแข็งของชุมชน5. การพัฒนาการสื่อสารมวลชนให้กลไกในการสนับสนุนการพัฒนา |
| 5. ยุทธศาสตร์ด้านการสร้างการเติมโตบนคุณภาพชีวิตที่เป็นมิตรกับสิ่งแวดล้อม | 1. การจัดระบบอนุรักษ์ ฟื้นฟูและป้องกันการทำลายทรัพยากรธรรมชาติ2. การวางระบบบริหารจัดการน้ำให้มีประสิทธิภาพทั้ง ๒๕ ลุ่มน้ำ เน้นการปรับระบบการบริหารจัดการอุทกภัยอย่างบูรณาการ3. การพัฒนาและใช้พลังงานที่เป็นมิตรกับสิ่งแวดล้อมในทุกภาคเศรษฐกิจ4. การพัฒนาเมืองอุตสาหกรรมเชิงนิเวศและเมืองที่เป็นมิตรกับสิ่งแวดล้อม5. การร่วมลดปัญหาโลกร้อนและปรับตัวให้พร้อมกับการเปลี่ยนแปลงสภาพภูมิอากาศ6. การใช้เครื่องมือทางเศรษฐศาสตร์และนโยบายการคลังเพื่อสิ่งแวดล้อม |

|  |  |
| --- | --- |
| **ยุทธศาสตร์** | **กรอบแนวทางที่สำคัญ** |
| 6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ | 1. การปรับปรุงการบริหารจัดการรายได้และรายจ่ายของภาครัฐ2. การพัฒนาระบบการให้บริการให้บริการประชาชนของหน่วยงานภาครัฐ3. การปรับปรุงบทบาท ภารกิจ และโครงสร้างของหน่วยงานภาครัฐ ให้มีขนาดที่เหมาะสม4. การวางระบบบริหารงานราชการแบบบูรณาการ5. การพัฒนาระบบบริหารจัดการกำลังคนและพัฒนาบุคลากรภาครัฐในการปฏิบัติราชการ6. การต่อต้านการทุจริตและประพฤติมิชอบ7. การปรับปรุงแก้ไขกฎหมาย ระเบียบ และข้อบังคับให้มีความชัดเจนทันสมัย เป็นธรรม และสอดคล้องกับข้อบังคับสากลหรือข้อตกลงระหว่างประเทศ ตลอดจน พัฒนาหน่วยงานภาครัฐและบุคลากรที่มีหน้าที่เสนอความเห็นทางกฎหมายให้มีศักยภาพ |

 **1.2 แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 – 2564)**

 **หลักการของแผนพัฒนาฯ ฉบับที่ 12**

 1. ยึดหลัก “ปรัชญาของเศรษฐกิจพอเพียง” อย่างต่อเนื่องจากแผนพัฒนาฯ ฉบับที่ 9-11

 2. คนไทยให้เป็นพลังงานสำคัญในการพัฒนาประเทศ โดยมีลักษณะสำคัญ 5 ประการ ได้แก่ มีความเชี่ยวชาญเฉพาะด้าน มีทักษะในการคิดเชิงสังเคราะห์มีความคิดสร้างสรรค์มีความเคารพในความแตกต่าง และมีจุดยืนทางจริยธรรม

 3. ชุมชน ภาคประชาสังคมภาคเอกชนและภาครัฐร่วมกันพัฒนาประเทศบนหลักการ ร่วมคิด ร่วมทำ ร่วมรับผิดชอบ และร่วมรับผลประโยชน์จากการพัฒนา

 4. มีการพัฒนาเชิงบูรณาการระหว่างหน่วยงานที่ยึดพื้นที่เป็นหลัก

 5. ปรับปรุงกฎหมายและกฎ ระเบียบต่างๆ ให้เอื้อต่อการขับเคลื่อนการพัฒนาในทุก**ระ**ดับ

 **เป้าหมายสำคัญของแผนพัฒนาฯ ฉบับที่ 12**

 **1. คนไทยทุกคนมีคุณภาพสามารถปรับตัวรองรับสังคมสูงวัยและบริบทการพัฒนาในอนาคต โดย**

 2) ค่าดัชนีการพัฒนามนุษย์ไม่ต่ำกว่า 0.8 คะแนน

 2) IQ เฉลี่ยไม่ต่ำกว่าเกณฑ์มาตรฐาน 100

 3) ร้อยละ 70 ของเด็กไทยมีคะแนน EQ ไม่ต่ำกว่าเกณฑ์มาตรฐาน

 4) ผลคะแนนสอบ PISA ในแต่ละวิชาไม่ต่ำกว่า 500

 5) สัดส่วนของผู้ผ่านการทดสอบมาตรฐานอาชีพและมาตรฐานฝีมือแรงงานเพิ่มขึ้น

 **2. สังคมมีความเหลื่อมล้ำน้อยลงโดย**

 1) รายได้เฉลี่ยต่อหัวของกลุ่มประชากรร้อยละ 40 ที่มีรายได้ต่ำสุดเพิ่มขึ้นไม่ต่ำกว่าร้อยละ 15/ปี

 ๒) การถือครองสินทรัพย์ทางการเงินของกลุ่มประชากรร้อยละ ๔๐ ที่มีรายได้ต่ำสุดเพิ่มขึ้น

 3) สัดส่วนประชากรที่อยู่ใต้เส้นความยากจนลดลงเหลือร้อยละ 7.4

 **3. มีระบบเศรษฐกิจที่เข้มแข็งและแข่งขันได้ โดย**

 1) เศรษฐกิจขยายตัวเฉลี่ยไม่ต่ำกว่าร้อยละ 5 โดยมีรายได้ต่อหัวเป็น 8,200 ดอลลาร์

 2) มีอันดับความสามารถในการแข่งขันทางเศรษฐกิจของประเทศซึ่งประเมินโดย IMD ให้อยู่ในกลุ่ม 1 ใน 25 ของประเทศแรก มีรายได้จากการท่องเที่ยวไม่ต่ำกว่า 3 ล้านล้านบาท

 3) เกษตรกรมีรายได้เงินสดสุทธิทางการเกษตรเพิ่มขึ้นเป็น 59,460 บาทต่อครัวเรือน

 4) พื้นที่ทำเกษตรอินทรีย์ที่ได้รับรองมาตรฐานเพิ่มขึ้นเป็น 500,000 ไร่

 **4. รักษาทุนทางธรรมชาติและคุณภาพสิ่งแวดล้อมเพื่อสนับสนุนการเติบโตที่เป็นมิตรกับสิ่งแวดล้อมมีความมั่นคงอาหาร พลังงาน และน้ำโดย**

 1) เพิ่มพื้นที่ป่าไม้ให้ได้ร้อยละ 40 ของพื้นที่ประเทศ

 2) พื้นที่ป่าชายเลนเพิ่มจาก 1.53 เป็น 1.58 ล้านไร่

 3) การปล่อยก๊าซเรือนกระจกในภาคพลังงานและคมนาคมขนส่ง ลดลงไม่น้อยกว่าร้อยละ 7

 **5. มีความมั่นคงในเอกราชและอธิปไตย สังคมปลอดภัย สามัคคี สร้างภาพลักษณ์ดี และเพิ่มความเชื่อมั่นของนานาชาติต่อประเทศไทย โดย**

 1) ความขัดแย้งทางอุดมการณ์และความคิดและปัญหาอาชญากรรมลดลง

 2) ประเทศไทยมีอันดับความเสี่ยงจากการก่อการร้ายต่ำกว่าอันดับที่ 20 ของโลก และมีอันดับความเสี่ยงจากการโจมตีด้านไซเบอร์ไม่ต่ำกว่าอันดับที่ 10 ของโลก

 **6. มีระบบบริหารจัดการภาครัฐที่มีประสิทธิภาพทันสมัย โปร่งใส ตรวจสอบได้ กระจายอำนาจและมีส่วนร่วมจากประชาชน โดย**

 1) ประสิทธิภาพการบริหารจัดการและการให้บริการของภาครัฐ และประสิทธิภาพการประกอบธุรกิจของประเทศอยู่ในอันดับสองของอาเซียน

 2) คะแนนดัชนีภาพลักษณ์คอร์รัปชันให้อยู่สูงกว่าร้อยละ 50

 **กรอบยุทธศาสตร์แผนพัฒนาเศรษฐกิจและสังคมแห่งชาติ ฉบับที่ 12 ประกอบด้วย**

 ยุทธศาสตร์ที่ 1 การเสริมสร้างและพัฒนาศักยภาพทุนมนุษย์

 ยุทธศาสตร์ที่ 2 การสร้างความเป็นธรรมลดความเหลื่อมล้ำในสังคม

 ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน

 ยุทธศาสตร์ที่ 4 การเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน

 ยุทธศาสตร์ที่ 5 การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่งและยั่งยืน

 ยุทธศาสตร์ที่ 6 การบริหารจัดการในภาครัฐ การป้องกันการทุจริตประพฤติมิชอบ และธรรมาภิบาลในสังคมไทย

 ยุทธศาสตร์ที่ 7 การพัฒนาโครงสร้างพื้นฐานและระบบโลจิสติกส์

 ยุทธศาสตร์ที่ 8 การพัฒนาวิทยาศาสตร์ เทคโนโลยี วิจัย และนวัตกรรม

 ยุทธศาสตร์ที่ 9 การพัฒนาภูมิภาค เมือง และพื้นที่เศรษฐกิจ

 ยุทธศาสตร์ที่ 10 ความร่วมมือระหว่างประเทศเพื่อการพัฒนา

**ยุทธศาสตร์ที่ 1 การเสริมสร้างและพัฒนาศักยภาพทุนมนุษย์**

 **แนวทางการพัฒนา**

1.1 การพัฒนาศักยภาพคนทุกกลุ่มวัยให้มีทักษะและความรู้ความสามารถ

 1.2 การยกระดับคุณภาพการศึกษาและสร้างสภาพแวดล้อมที่เอื้อต่อการเรียนรู้ตลอดชีวิต

 1.3 การลดปัจจัยเสี่ยงทางสุขภาพและส่งเสริมให้คนมีพฤติกรรมสุขภาพที่ดี

 1.4 การเสริมสร้างความอยู่ดีมีสุขของสถาบันครอบครัวในการบ่มเพาะคนให้มีคุณภาพ

 1.5 การหล่อหลอมคนไทยให้มีความเป็นพลเมืองที่ดีตามบรรทัดฐานของสังคมและส่งเสริมให้ภาคธุรกิจทางธุรกิจเพื่อสังคม

 1.6 การสร้างสภาพแวดล้อมและวัฒนธรรมที่เหมาะสมกับสังคมสูงวัย

**ยุทธศาสตร์ที่ 2 การสร้างความเป็นธรรมลดความเหลื่อมล้ำในสังคม**

**แนวทางการพัฒนา**

2.1 การให้ความช่วยเหลือทางสังคมเพื่อเป็นแต้มต่อแก่กลุ่มเป้าหมายประชากรร้อยละ 40 ที่มีรายได้ต่ำสุด

2.2 การพัฒนาระบบฐานข้อมูลรายได้ให้ครอบคลุมประชากรทั่วประเทศ เพื่อขยายความคุ้มครองทางสังคมและการจัดสวัสดิการที่สามารถเจาะจงกลุ่มเป้าหมายได้

2.3 การเสริมสร้างศักยภาพชุมชน การพัฒนาเศรษฐกิจชุมชน และการสร้างความเข้มแข็งการเงินฐานราก

2.4 การกำหนดนโยบายการคลังเพื่อลดความเหลื่อมล้ำในสังคมและเอื้อประโยชน์ต่อกลุ่มคนที่มีรายได้น้อยให้มีประสิทธิภาพเพิ่มขึ้น

2.5 การเข้าถึงกระบวนการยุติธรรมอย่างเสมอภาค

2.6 การกระจายให้บริการภาครัฐทั้งด้านการศึกษา สาธารณสุข โครงสร้างพื้นฐาน และการจัดสวัสดิการในภูมิภาคให้มีความครอบคลุมและทั่วถึงทั้งในเชิงปริมาณและคุณภาพ รวมทั้งการจัดสรรทรัพยากรให้มีการกระจายตัวอย่างเป็นธรรม ตลอดจนการสร้างปัจจัยแวดล้อมทางธุรกิจรวมทั้งกฎหมาย

2.7 ส่งเสริมความเท่าเทียมทางเพศและบทบาทสตรีในระดับการบริหารและการตัดสินใจทั้งในระดับชาติและระดับท้องถิ่นเพื่อสนับสนุนการพัฒนาประเทศ

**ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน**

**แนวทางการพัฒนา**

3.1 การบริหารจัดการเศรษฐกิจส่วนรวม

3.2 การเสริมสร้างและพัฒนาขีดความสามารถในการแข่งขันของภาคการผลิตและบริการ

**ยุทธศาสตร์ที่ 4 การเติมโตที่เป็นมิตรกับสิ่งแวดล้อมเพื่อการพัฒนาอย่างยั่งยืน**

**แนวทางการพัฒนา**

4.1 การรักษาทุนทางธรรมชาติเพื่อการพัฒนาที่ยั่งยืน

4.2 การบริหารจัดการน้ำเพื่อให้เกิดความสมดุล ยั่งยืน

4.3 แก้ไขปัญหาวิกฤตสิ่งแวดล้อม

4.4 ส่งเสริมการผลิตและการบริโภคที่เป็นมิตรกับสิ่งแวดล้อม

4.5 พัฒนาระบบการบริหารจัดการและกลไกแก้ไขปัญหาความขัดแย้งด้านทรัพยากรธรรมชาติและสิ่งแวดล้อม

4.6 สนับสนุนการลดการปล่อยก๊าซเรือนกระจก และเพิ่มขีดความสามารถในการปรับตัวต่อการเปลี่ยนแปลงสภาพภูมิอากาศ

4.7 บริหารจัดการเพื่อลดความเสี่ยงด้านภัยพิบัติ

4.8 การพัฒนาความร่วมมือด้านสิ่งแวดล้อมระหว่างประเทศ

**ยุทธศาสตร์ที่ 5 ความมั่นคง**

 **แนวทางการพัฒนา**

5.1 รักษาความมั่นคงภายใน

5.2 พัฒนาเสริมสร้างศักยภาพการป้องกันประเทศ

5.3 ป้องกันและแก้ไขปัญหาการก่อการร้าย

5.4 การส่งเสริมความร่วมมือกับต่างประเทศด้านความมั่นคง

5.5 การรักษาความมั่นคงของชาติทางทะเล

5.6 การรักษาความมั่นคงทางทรัพยากรธรรมชาติ และสิ่งแวดล้อม

5.7 การบริหารจัดการความมั่นคงเพื่อการพัฒนา

**ยุทธศาสตร์ ที่ 6 การเพิ่มประสิทธิภาพการบริหารจัดการในภาครัฐและธรรมาภิบาลในสังคมไทย**

 **แนวทางการพัฒนา**

6.1 ปรับปรุงโครงสร้างหน่วยงาน บทบาท ภารกิจ และคุณภาพบุคลากรภาครัฐให้มีความโปร่งใสทันสมัย คล่องตัว มีขนาดที่เหมาะสม เกิดความคุ้มค่า

6.2 ปรับปรุงกระบวนการงบประมาณ และสร้างกลไกในการติดตามตรวจสอบการเงินการคลังภาครัฐ

6.3 เพิ่มประสิทธิภาพและยกระดับการให้บริการสาธารณะให้ได้มาตรฐานสากล

6.4 เพิ่มประสิทธิภาพการบริหารจัดการให้แก่องค์กรปกครองส่วนท้องถิ่น

6.5 ป้องกันและปราบปรามการทุจริตและประพฤติมิชอบ

6.6 ปฏิรูปกฎหมายและกระบวนการยุติธรรมให้มีความทันสมัย เป็นธรรม และสอดคล้องกับข้อบังคับสากลหรือข้อตกลงระหว่างประเทศ

**ยุทธศาสตร์ที่ 7 การพัฒนาโครงสร้างพื้นฐานและระบบโลจิสติกส์**

 **แนวทางการพัฒนา**

7.1 การพัฒนาโครงสร้างพื้นฐานด้านคมนาคมขนส่ง

7.2 การสนับสนุนการพัฒนาระบบขนส่ง

7.3 การพัฒนาระบบโลจิสติกส์

7.4 การพัฒนาด้านพลังงาน

7.5 การพัฒนาเศรษฐกิจดิจิทัล

7.6 การพัฒนาสาธารณูปการด้านประปา

**ยุทธศาสตร์ที่ 8 วิทยาศาสตร์ เทคโนโลยี วิจัย และนวัตกรรม**

 **แนวทางการพัฒนา**

8.1 เร่งส่งเสริมให้เกิดสังคมนวัตกรรม และผลักดันงานวิจัยสู่การใช้ประโยชน์

8.2 พัฒนาสภาวะแวดล้อมของการพัฒนาวิทยาศาสตร์ เทคโนโลยี วิจัยและนวัตกรรม

**ยุทธศาสตร์ที่ 9 การพัฒนาภูมิภาค เมือง และพื้นที่เศรษฐกิจ**

 **แนวทางการพัฒนา**

9.1 การพัฒนาภาค (ภาคตะวันออกเฉียงเหนือ)

 1)เกษตรเพิ่มศักยภาพการผลิตสินค้าเกษตรสู่มาตรฐานเกษตรอินทรีย์และอาหารปลอดภัย

 2) อุตสาหกรรมพัฒนาอุตสาหกรรมเกษตรกรรมเกษตรแปรรูปไปสู่ผลิตภัณฑ์ที่มีมูลค่าเพิ่มสูง

 3) ท่องเที่ยวพัฒนาอุตสาหกรรมเกษตรแปรรูปไปสู่ผลิตภัณฑ์ที่มีมูลค่าเพิ่มสูง

 4) น้ำเพิ่มประสิทธิภาพ

 5) ป่าไม้ ฟื้นฟูป่าไม้ให้อุดมสมบูรณ์และรักษาความหลากหลายทางชีวภาพในพื้นที่ต้นน้ำ

9.2 การพัฒนาเมือง

9.3 การพัฒนาพื้นที่เศรษฐกิจ

**ยุทธศาสตร์ที่ 10 การต่างประเทศ ประเทศเพื่อนบ้าน และภูมิภาค**

 **แนวทางการพัฒนา**

 10.1 เร่งพัฒนาการเชื่อมโยงด้านการคมนาคมขนส่ง โลจิสติกส์ และโทรคมนาคม ภายใต้ความร่วมมือระดับอนุภูมิภาคอาเซียน

 10.2 การพัฒนาและส่งเสริมให้ไทยเป็นฐานของการประกอบธุรกิจและการบริการและการลงทุนที่มีสมรรถนะสูงและเป็นที่ยอมรับในภูมิภาค

 10.3 การส่งเสริมการลงทุนไทยในต่างประเทศ (Outward investment) เพื่อขยายฐานการผลิตการค้า/การบริการ ของผู้ประกอบการไทยสร้างผลตอบแทนจากเงินลงทุนและ Know how ของไทย และพัฒนาประเทศไทยไปสู่การเป็นชาติการค้า (Trading Nation)

 10.4 มุ่งเปิดประตูการค้าและพัฒนาความร่วมมือกับประเทศเพื่อนบ้านในลักษณะหุ้นส่วนทางยุทธศาสตร์ทั้งในระดับอนุภาค และภูมิภาคที่มีความเสมอภาคกัน

 10.5 การสร้างความเป็นหุ้นส่วนการพัฒนากับประเทศในอนุภูมิภาค ภูมิภาค และนานาประเทศ

 10.6 บูรณาการความร่วมมือของหน่วยงานต่างๆ ภายในประเทศและภารกิจด้านการต่างประเทศ

 10.7 การเข้าร่วมเป็นภาคีความร่วมมือระหว่างประเทศระหว่างภูมิภาคโดยมีบทบาทที่สร้างสรรค์เพื่อเป็นทางเลือกในการดำเนินนโยบายระหว่างประเทศในเวทีโลก เพื่อรักษาสมดุลในปฏิสัมพันธ์ระหว่างไทยและมหาอำนาจต่างๆ ทั้งในระดับโลกและภูมิภาค

 10.8 ส่งเสริมความร่วมมือกับภูมิภาคและนานาชาติในการสร้างความมั่นคง

ที่มา : สำนักสภาพัฒนาเศรษฐกิจและสังคมแห่งชาติ

 **1.3 แผนพัฒนาภาค / แผนพัฒนากลุ่มจังหวัด / แผนพัฒนาจังหวัด**

 **1) แผนพัฒนาภาคตะวันออกเฉียงเหนือ**

 ตามพระราชบัญญัติระเบียบบริหารราชการแผ่นดิน (ฉบับที่ 7) พ.ศ.2550 มาตรา 53/1 และมาตรา 53/2 บัญญัติให้จังหวัดและกลุ่มจังหวัดทำแผนพัฒนาจังหวัดและแผนพัฒนากลุ่มจังหวัดให้สอดคล้องกับแนวทางพัฒนาเศรษฐกิจและสังคมแห่งชาติ และตอบสนองความต้องการของประชาชนในท้องถิ่น สำนักงานพัฒนาการเศรษฐกิจและสังคมแห่งชาติ (สศช.) จึงได้จัดทำกรอบยุทธศาสตร์การพัฒนาภาคที่ยึดกระบวนการมีส่วนร่วมของทุกภาคส่วนจากทุกจังหวัดทั้ง 4 ภูมิภาคขึ้น เพื่อสนับสนุนจังหวัดและกลุ่มจังหวัดให้สามารถใช้เป็นกรอบแนวทางในการจัดทำแผนพัฒนาจังหวัดและพัฒนากลุ่มจังหวัด

 แนวทางการพัฒนาภาคตะวันออกเฉียงเหนือ

 1. ยึดแนวคิดการพัฒนาตาม “ปรัชญาของเศรษฐกิจพอเพียง” ให้เกิดการพัฒนาที่สมดุล เป็นธรรมและมีภูมิคุ้มกันต่อผลกระทบจากกระแสการเปลี่ยนแปลงทั้งจากภายนอกและภายในประเทศ ควบคู่กันกับแนวคิด “การพัฒนาแบบองค์รวม” ที่ยึดคน ผลประโยชน์ของประชาชน ภูมิสังคม ยุทธศาสตร์พระราชทาน เข้าใจ เข้าถึง และพัฒนา ยึดหลักการมีส่วนร่วมของทุกภาคภาคีการพัฒนา และหลักธรรมาภิบาล เพื่อให้สังคมสมานฉันท์ และอยู่เย็นเป็นสุขร่วมกัน

 2. หลักการ มุ่งสร้างความเชื่อมโยงกับแผนระดับชาติต่าง ๆ นโยบายรัฐบาล แผนการบริหารราชการแผ่นดิน เพื่อสร้างโอกาสทางการพัฒนา สอดคล้องกับภูมิสังคมของพื้นที่ โดย

 2.1 กำหนดรูปแบบการพัฒนาเชิงพื้นที่ของประเทศและภาค รวมถึงชุมชน

 2.2 กำหนดบทบาทและยุทธศาสตร์การพัฒนาภาคให้สอดคล้องกับศักยภาพ และโอกาสของพื้นที่

 ทิศทางการพัฒนาเชิงพื้นที่

 ภายใต้กระแสโลกาภิวัฒน์ที่มีการเปลี่ยนแปลงตลอดเวลา สภาพแวดล้อมภายนอกเป็นปัจจัยสำคัญต่อการพัฒนาประเทศ เป็นผลให้จำเป็นต้องเตรียมการรองรับการเปลี่ยนแปลงดังกล่าวให้เหมาะสม การพัฒนาที่สมดุลดังนั้นจึงกำหนดทิศทางการพัฒนาพื้นที่ของประเทศ ดังนี้

 1. พัฒนาพื้นที่ในภูมิภาคต่างๆ ของประเทศให้เชื่อมโยงกับภูมิภาคเอเชียตะวันออกเฉียงใต้ เพื่อเป็นฐานการพัฒนาด้านอุตสาหกรรม การเกษตรและการแปรรูปการเกษตร และการท่องเที่ยวของภูมิภาคโดยเฉพาะ

 1.1 พัฒนาพื้นที่เชื่อมโยงทางเศรษฐกิจตามแนวตะวันออก – ตะวันตก (East West Economic Corridor) เช่น พื้นที่เขตเศรษฐกิจแม่สอด-สุโขทัย-ขอนแก่น-มุกดาหาร แนวสะพานเศรษฐกิจพื้นที่อรัญประเทศ-สระแก้ว-ปราจีนบุรี พื้นที่เศรษฐกิจระนอง-ชุมพร-บางสะพาน แนวสะพานเศรษฐกิจพังงา-กระบี่-สุราษฎร์ธานี-นครศรีธรรมราช และแนวสะพานเศรษฐกิจสตูล-สงขลา

 1.2 พัฒนาพื้นที่เชื่อมโยงทางเศรษฐกิจตามแนวเหนือ-ใต้ (North South Economic Corridor) ได้แก่ แนวเศรษฐกิจเชียงของ-เชียงราย-พิษณุโลก-นครสวรรค์-จังหวัดปริมณฑล แนวเศรษฐกิจ หนองคาย-อุดรธานี-ขอนแก่น-นครราชสีมา-จังหวัดปริมณฑล พื้นที่แหลมฉบัง-ชลบุรี-ฉะเชิงเทรา-สระแก้ว-บุรีรัมย์-มุกดาหาร

 2. พัฒนาบริการพื้นฐานของชุมชนเพื่อรองรับการพัฒนาเศรษฐกิจเชื่อมโยงระหว่างประเทศ โดยเน้นพื้นที่ชุมชนตามแนวเขตเศรษฐกิจเหนือ-ใต้ และตะวันอก-ตะวันตก โดยเฉพาะชุมชนเศรษฐกิจชายแดน

 3. พัฒนาระบบโลจิสติกส์และโครงข่ายคมนาคมขนส่งเพื่อสนับสนุนการเพิ่มขีดความสามารถในการแช่งขันเชิงพื้นที่ เช่น การพัฒนาระบบรถราง เพิ่มประสิทธิภาพการขนส่งทางน้ำ และเพิ่มประสิทธิภาพการเชื่อมโยงโครงข่ายการคมนาคมบริเวณจุดตัด เช่น พิษณุโลก และขอนแก่น

 4. สร้างความมั่นคงของฐานทรัพยากรธรรมชาติและสิ่งแวดล้อม เพื่อรักษาสมดุลของระบบนิเวศให้ยั่งยืน ได้แก่ พัฒนาแหล่งน้ำให้เพียงพอต่อการเกษตร พัฒนาสิ่งแวดล้อมและแหล่งอุตสาหกรรม และการจัดให้มีการจัดการใช้ประโยชน์ที่ดินอย่างมีประสิทธิภาพ

 ยุทธศาสตร์การพัฒนา

 1. เพิ่มศักยภาพการแข่งขันด้านเศรษฐกิจ โดยการยกมาตรฐานและประสิทธิภาพการผลิตการเกษตร การพัฒนาศักยภาพการประกอบการด้านอุตสาหกรรม อุตสาหกรรมบริการและการท่องเที่ยว การตั้งองค์กรร่วมภาครัฐ และเอกชนระดับพื้นที่เพื่อส่งเสริมอำนวยความสะดวกด้านการค้าการลงทุน และส่งเสริมความร่วมมือทางเศรษฐกิจกับประเทศเพื่อนบ้าน

 2. สร้างคนให้มีคุณภาพ เพื่อพัฒนาคนให้มีสุขภาวะดีทั้งร่างกาย จิตใจและสติปัญญา รอบรู้ เท่าทันการเปลี่ยนแปลง สามารถดำรงชีพได้อย่างมีคุณภาพ

 3. สร้างสังคมและเศรษฐกิจฐานรากให้เข้มแข็ง เพื่อสร้างความมั่นคงด้านอาหาร แก้ไขปัญหาความยากจน หนี้สิน และการออมของครัวเรือน มีสัมมาอาชีพที่มั่นคง สามารถพึ่งพาตนเองและดูแลครอบครัวได้อย่างอบอุ่น

 4. ฟื้นฟูทรัพยากรธรรมชาติและสิ่งแวดล้อมให้สมบูรณ์ โดยเร่งอนุรักษ์และฟื้นฟูพื้นที่ป่าไม้ให้ได้ 15.6 ล้านไร่ หรือร้อยละ 25 ของพื้นที่ภาค ป้องกันการรุกพื้นที่ชุ่มน้ำ พัฒนาแหล่งน้ำและระบบชลประทานฟื้นฟูดิน ยับยั้งการแพร่กระจายดินเค็ม และเพิ่มประสิทธิภาพการจัดการโดยส่งเสริมทำเกษตรอินทรีย์

 **2) แผนพัฒนากลุ่มจังหวัด**

กลุ่มจังหวัดภาคตะวันออกเฉียงเหนือตอนบน 2 แผน 4 ปี (พ.ศ. 2561 - 2564) ประกอบด้วย สกลนคร นครพนม มุกดาหาร

 **วิสัยทัศน์**

 **“สังคมเข้มแข็ง เกษตรกรรมนำการพัฒนา เส้นทางการค้า การท่องเที่ยวสู่ประเทศเพื่อนบ้านและจีนตอนใต้”**

 ยุทธศาสตร์ที่ 1 เพิ่มมูลค่าผลผลิตการเกษตร และพัฒนาอุตสาหกรรม

 ยุทธศาสตร์ที่ 2 การพัฒนาและเชื่อมโยงแหล่งท่องเที่ยว

 ยุทธศาสตร์ที่ 3 การพัฒนาการค้า ความสัมพันธ์กับประเทศเพื่อนบ้านและจีนตอนใต้

 ยุทธศาสตร์ที่ 4 การพัฒนาสังคมให้เข้มแข็งและอนุรักษ์ทรัพยากรธรรมชาติ

 **3) แผนพัฒนาจังหวัดนครพนม (พ.ศ.2561-2564)**

 **วิสัยทัศน์**

 **“เมืองน่าอยู่ ประตูเศรษฐกิจสู่อาเซียนและจีนตอนใต้ - ตะวันออก**”

 **เป้าประสงค์รวม**

“เมืองแห่งความสุข สู่คุณภาพชีวิตที่ดี ต้นแบบการพัฒนาเศรษฐกิจเป็นมิตรกับสิ่งแวดล้อมและสังคมคุณภาพ ตามปรัชญาเศรษฐกิจพอเพียงอย่างยั่งยืน”

 ประเด็นยุทธศาสตร์การพัฒนาจังหวัดนครพนม 5 ยุทธศาสตร์

 ยุทธศาสตร์ที่ 1 การาพัฒนาการค้าและการลงทุน

 ยุทธศาสตร์ที่ 2 การพัฒนาและส่งเสริมการท่องเที่ยว

 ยุทธศาสตร์ที่ 3 การพัฒนาการเกษตรและอุตสาหกรรมการเกษตรเป็นมิตรกับสิ่งแวดล้อม

 ยุทธศาสตร์ที่ 4 การพัฒนาสังคมและคุณภาพชีวิตเพื่อสร้างความสุขอย่างยั่งยืน

 ยุทธศาสตร์ที่ 5 การรักษาความมั่นคงชายแดน

 **จุดยืนทางยุทธศาสตร์** (Positioning) ของจังหวัดนครพนม

 1. เมืองการค้าชายแดนเพื่อการค้าและการลงทุนประตูเศรษฐกิจสู่จีนตอนใต้ - ตะวันออก

 2. เมืองศูนย์กลางการท่องเที่ยวเชิงวัฒนธรรม ศาสนา ประวัติศาสตร์ และนิเวศน์ของอินโดจีน

 3. เมืองศูนย์กลางการรักษาพยาบาล และการผลิตบุคลากรทางสาธารณสุขของกรอบความร่วมมือ 3 ประเทศ 9 จังหวัด

 4. เมืองการศึกษานานาชาติ

 5. เมืองอุตสาหกรรมการเกษตรเป็นมิตรกับสิ่งแวดล้อม

 **1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครพนม**

 **วิสัยทัศน์**

 “**เมืองน่าอยู่ เศรษฐกิจสู่อาเซียนและจีนตอนใต้ ภายใต้ปรัชญาของเศรษฐกิจพอเพียง**”

 **พันธกิจ**

 1. ส่งเสริมภูมิปัญญาท้องถิ่นและการดำเนินชีวิตตามหลักปรัชญาเศรษฐกิจพอเพียง

 2. พัฒนาเครือข่ายระบบคมนาคมขนส่ง ระบบบริการสาธารณะ ระบบสิ่งแวดล้อม และระบบป้องกันและบรรเทาสาธารณภัยให้ได้ มาตรฐาน มีประสิทธิภาพ

 3. พัฒนาเศรษฐกิจชุมชน โดยเชื่อมโยงการค้า การลงทุน การบริการ และการท่องเที่ยว

 4. พัฒนา ส่งเสริมและสนับสนุนการจัดการศึกษา การสาธารณสุข การกีฬา วินัยการจราจร ศาสนา ศิลปวัฒนธรรม และจารีตประเพณี

 5. ส่งเสริมและพัฒนาด้านการเกษตรให้ได้มาตรฐาน รวมทั้งการส่งเสริมด้านการตลาดแก่สินค้าการเกษตร

 6. ป้องกัน บำบัด แก้ไข ปัญหายาเสพติดอย่างมีส่วนร่วม

 7. อนุรักษ์และบำรุงรักษาทรัพยากรธรรมชาติ และสิ่งแวดล้อมให้ยั่งยืนโดยมีส่วนร่วมจากทุกภาคส่วน

 8. พัฒนาและส่งเสริม/สนับสนุนความสัมพันธ์กับประเทศเพื่อนบ้าน

 **เป้าประสงค์**

 1. ประชาชนมีอาชีพ และมีรายได้ในการดำรงชีวิตอย่างพอเพียง

 2. ประชาชนได้รับการบริการด้านสาธารณูปโภค สาธารณูปการพื้นฐานอย่างทั่วถึง สะดวก และปลอดภัย

 3. ประชาชนมีคุณภาพชีวิตที่ดี

 4. ประชาชนมีส่วนร่วมในการพัฒนาท้องถิ่นทุก ๆ ด้าน

 5. ลดปัญหามลภาวะเป็นพิษ และการใช้ทรัพยากรธรรมชาติ ที่มีอยู่อย่างสมดุล และยั่งยืน

 6. ประชาชนในท้องถิ่นมีความสัมพันธ์ที่ดีกับประเทศเพื่อนบ้าน

 **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครพนม**

 1. การพัฒนาทรัพยากรมนุษย์

 2. การพัฒนาและส่งเสริมการท่องเที่ยว

 3. การพัฒนาการเกษตรและอุตสาหกรรมการเกษตร

 4. การพัฒนาการค้าระหว่างประเทศ

 5. การปรับสมดุลและเพิ่มประสิทธิภาพ การบริหารจัดการภาครัฐ

 6. การพัฒนาเมืองน่าอยู่

 **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครพนม**

|  |  |
| --- | --- |
| **ยุทธศาสตร์** | **กลยุทธ์** |
| 1. การพัฒนาทรัพยากรมนุษย์ | 1. ส่งเสริมสนับสนุน คุณภาพชีวิตเด็ก สตรี ผู้สูงอายุ คนพิการและด้อยโอกาส2. ส่งเสริมสนับสนุนด้านการกีฬาและนันทนาการ3. ส่งเสริมสนับสนุนการจัดการศึกษาในทุกระดับและพัฒนาบุคลากรด้านการศึกษา4. ส่งเสริมสนับสนุนคุณธรรม จริยธรรม และสถาบันครอบครัว5. ส่งเสริมและพัฒนาคุณภาพการศึกษา6. ส่งเสริมการมีส่วนร่วมของประชาชนในการพัฒนาท้องถิ่น7. การป้องกันและแก้ไขปัญหายาเสพติดให้โทษ8. เพิ่มขีดความสามารถของทรัพยากรมนุษย์เพื่อรองรับประชาคมเศรษฐกิจอาเซียน |

|  |  |
| --- | --- |
| **ยุทธศาสตร์** | **กลยุทธ์** |
| 2. การพัฒนาและส่งเสริมการท่องเที่ยว | 1. ส่งเสริมสนับสนุนการท่องเที่ยวเชิงศาสนาวัฒนธรรมประเพณีท้องถิ่น ประวัติศาสตร์ การท่องเที่ยวทางธรรมชาติ2. ส่งเสริมการยกระดับมาตรฐานด้านบริการและธุรกิจที่เกี่ยวข้องกับการท่องเที่ยวสร้างความประทับใจแก่นักท่องเที่ยวและผู้มาเยือนนครพนม3. สนับสนุนการพัฒนาบุคลากรด้านการท่องเที่ยว4. บริหารจัดการศิลปะ วัฒนธรรม และภูมิปัญญาท้องถิ่น5. ส่งเสริมการตลาดและการประชาสัมพันธ์ด้านการท่องเที่ยว6. พัฒนาแหล่งท่องเที่ยวและเชื่อมโยงกิจกรรมการท่องเที่ยวท้องถิ่นอื่นในจังหวัดนครพนม กลุ่มจังหวัดและประเทศเพื่อนบ้าน7. ส่งเสริมความสัมพันธ์กับประเทศเพื่อนบ้าน8. การพัฒนาโครงสร้างพื้นฐานสู่แหล่งท่องเที่ยว |
| 3. การพัฒนาการเกษตรและอุตสาหกรรมการเกษตร | 1. ส่งเสริมการพัฒนาและดูแลรักษาแหล่งน้ำธรรมชาติเพื่อให้มีน้ำเพื่อการเกษตร และเพียงพอต่อการอุปโภค บริโภค2. ส่งเสริมให้มีการบริหารจัดการแหล่งน้ำ ทรัพยากรธรรมชาติ และสิ่งแวดล้อมอย่างบูรณาการและขยายพื้นที่ชลประทาน3. ส่งเสริมและสนับสนุนการผลิต การตลาด การลงทุน การพัฒนาอาชีพ สินค้าทางการเกษตร และวิสาหกิจชุมชน 4. พัฒนาสินค้าเกษตรสู่อุตสาหกรรมการเกษตร5. ส่งเสริมให้มีการใช้และพัฒนาสินค้าทางการเกษตรในท้องถิ่น6. ส่งเสริมการจัดให้มีตลาดกลางสินค้าการเกษตร และส่งเสริมการรวมกลุ่มเพื่อต่อรองราคา |

|  |  |
| --- | --- |
| **ยุทธศาสตร์** | **กลยุทธ์** |
|  | 7. เพิ่มประสิทธิภาพการผลิตสินค้าการเกษตรให้มีคุณภาพ8. ส่งเสริมการเกษตรทฤษฎีใหม่ |
| 4. การพัฒนาการค้าระหว่างประเทศ | 1. ส่งเสริมการจัดกิจกรรมทางวัฒนธรรมการท่องเที่ยว การตลาด การค้าการลงทุนในภูมิภาค2. พัฒนาจุดผ่อนปรนเพื่ออำนวยความสะดวกในการส่งเสริมการค้าชายแดนผ่านจุดผ่อนปรน3. ส่งเสริมให้ผู้ประกอบการภาคธุรกิจเอกชนขยายการลงทุนในประเทศเพื่อนบ้าน4. ส่งเสริมการขยายความเชื่อมโยงทางเศรษฐกิจ การค้า การลงทุนภายใต้ประโยชน์ร่วมกันของกรอบความร่วมมือกับประเทศเพื่อนบ้าน5. ส่งเสริมความเข้มแข็งของ SME ไทยสู่การเป็นประชาคมอาเซียน6. ส่งเสริมและพัฒนากลุ่มอาชีพ และผลิตภัณฑ์ชุมชน (OTOP) ให้มีคุณภาพ |
| 5. การปรับสมดุลและเพิ่มประสิทธิภาพ การบริหารจัดการภาครัฐ | 1. มุ่งพัฒนาระบบบริหารจัดการ เพิ่มประสิทธิภาพการบริหารจัดการ โดยเสริมสร้างธรรมาภิบาลในการปฏิบัติราชการเพื่อให้บริการประชาชน2. พัฒนาระบบรับเรื่องและแก้ไขปัญหาร้องทุกข์ของประชาชน ส่งเสริมสนับสนุนกระบวนการมีส่วนร่วมภาคประชาชน สนับสนุนการบริการประชาชนเคลื่อนที่แบบบูรณาการ3. บริหารงานโดยการบูรณาการกับองค์กรปกครองส่วนท้องถิ่นอื่น ส่วนราชการ และหน่วยงานที่เกี่ยวข้อง |

|  |  |
| --- | --- |
| **ยุทธศาสตร์** | **กลยุทธ์** |
|  | 4. สนับสนุนให้มีการระดมความคิดเห็นจากทุกภาคส่วนในจังหวัด หารือเพื่อจัดทำแผนพัฒนากับภาคส่วนต่าง ๆ สนับสนุนกระบวนการมีส่วนร่วมของประชาชน ส่วนราชการ หน่วยงาน เพื่อเพิ่มประสิทธิภาพแผนและยุทธศาสตร์การพัฒนา5. พัฒนาระบบฐานข้อมูลและพัฒนาบุคลากรภาครัฐเพื่อเพิ่มประสิทธิภาพการบริหารงานขององค์กรปกครองส่วนท้องถิ่น6. เผยแพร่ประชาสัมพันธ์เพื่อให้เกิดความรู้ความเข้าใจแก่ภาคส่วนต่าง ๆ เพื่อเข้ามามีส่วนร่วมรวมทั้งเพื่อสนับสนุน |
| 6. การพัฒนาเมืองน่าอยู่ | 1. สนับสนุนการปรับปรุงและก่อสร้างถนน ทางระบายน้ำ สะพาน และโครงสร้างพื้นฐานที่จำเป็นพัฒนาระบบการขนส่ง (Logistics)2. พัฒนาและปรับปรุงระบบผังเมือง3. ส่งเสริมการติดตั้งสัญญาณไฟจราจร ป้ายบอกทาง ไฟส่องทางจราจร ขยายเขตไฟฟ้า ประปาอย่างทั่วถึง4. ส่งเสริมสนับสนุนการป้องกันและบรรเทาสาธารณภัย การรักษาความปลอดภัยในชีวิตและทรัพย์สิน5. สนับสนุนการศึกษาอบรมและฝึกอาชีพเพื่อส่งเสริมความเข้มแข็งของชุมชน6. การป้องกันและรักษาโรคติดต่อและโรคไม่ติดต่อแก่ประชาชน รวมทั้งพัฒนาระบบการแพทย์ฉุกเฉิน7. พัฒนาและส่งเสริมจัดการขยะมูลฝอย น้ำเสีย และมลพิษในชุมชน8. ส่งเสริมการฟื้นฟู และบำบัดสิ่งแวดล้อมและทรัพยากรธรรมชาติ9. ส่งเสริมการปลูกป่าเพื่อเพิ่มพื้นที่สีเขียวและการพาณิชย์ |

**2. ยุทธศาสตร์ขององค์กรปกครองส่วนท้องถิ่น**

 **2.1 วิสัยทัศน์**

 **“ นาหนาดตำบลนาหนาดอยู่ มุ่งสู่ชุมชนปลอดขยะ พัฒนาตามหลักการบริหารบ้านเมืองที่ดี มีเศรษฐกิจเชื่อมโยงอาเซียน “**

 **2.2 ยุทธศาสตร์**

 1. ยุทธศาสตร์การพัฒนาบ้านเมืองน่าอยู่

 2. ยุทธศาสตร์การพัฒนาด้านสุขภาพอนามัย ทรัพยากรธรรมชาติ และสิ่งแวดล้อม

 3. ยุทธศาสตร์การพัฒนาด้านสวัสดิภาพและส่งเสริมพัฒนาทรัพยากรมนุษย์

 4. ยุทธศาสตร์การพัฒนาด้านการส่งเสริมการศึกษา ศาสนา และวัฒนธรรม

 5. ยุทธศาสตร์การพัฒนาด้านการเมือง การบริหาร

 **2.3 เป้าประสงค์**

 1. เพื่อพัฒนาด้านโครงสร้างพื้นฐานให้ได้มาตรฐานและครอบคลุมทั่วถึง

 2. เพื่อพัฒนาปรับปรุงระบบบำบัดน้ำเสียในเขตเทศบาลให้ได้มาตรฐาน

 3. เพื่อให้ประชาชนได้รับบริการด้านสาธารณสุขให้มีคุณภาพ

 4. เพื่อพัฒนาและส่งเสริมการอนุรักษ์ทรัพยากรธรรมชาติ

 5. เพื่อพัฒนาการบริหารจัดการทรัพยากรธรรมชาติให้ได้มาตรฐาน

 6. เพื่อปรับปรุงด้านความสะอาดและความเป็นระเบียบเรียบร้อยของบ้านเมือง

 7. เพื่อพัฒนาปรับปรุงที่ทิ้งขยะมูลฝอยให้ได้มาตรฐาน ไม่กระทบต่อสิ่งแวดล้อม

 8. เพื่อพัฒนาส่งเสริมสวัสดิการและสังคมสงเคราะห์ให้ทั่วถึง

 9. ส่งเสริมสวัสดิการและสังคมสงเคราะห์

 10. เพื่อพัฒนาศักยภาพและโอกาสให้กับประชาชน

 11. เพื่อพัฒนาส่งเสริมการเรียนรู้ของชุมชน

 12. เพื่อพัฒนาส่งเสริมกระบวนการการพัฒนาแบบมีส่วนร่วมของชุมชน

 13. เพื่อให้ประชาชนมีความปลอดภัยในชีวิตและทรัพย์สิน

 14. เพื่อพัฒนาและส่งเสริมด้านการศึกษาที่ได้มาตรฐาน

 15. เพื่อพัฒนาส่งเสริมด้านกีฬา

 16. เพื่อส่งเสริมและอนุรักษ์ขนบธรรมเนียมประเพณีและวัฒนธรรมของท้องถิ่น

 17. พัฒนาและปรับปรุงประสิทธิภาพของบุคลากรเพิ่มมากขึ้น

 18. พัฒนาและปรับปรุงเครื่องมือเครื่องใช้และสถานที่ปฏิบัติงานอย่างเพียงพอ

 **2.4 ตัวชี้วัด**

 1. ร้อยละของความพึงพอใจต่อผู้ได้รับผลประโยชน์หรือผู้ใช้บริการ

 2. กรณีโครงการด้านอื่นๆ วัดจากการบรรลุวัตถุประสงค์ที่กำหนดไว้ในโครงการทุกประการ

 **2.5 ค่าเป้าหมาย**

|  |  |
| --- | --- |
| **ยุทธศาสตร์** | **เป้าหมาย** |
| 1. **ยุทธศาสตร์การพัฒนาบ้านเมืองน่าอยู่** | พัฒนาด้านโครงสร้างพื้นฐานให้ได้มาตรฐานและครอบคลุมทั่วถึงการก่อสร้างพื้นฐานและสิ่งอำนวยความสะดวก ต่าง ๆ เช่น ถนน รางระบายน้ำท่อลอดเหลี่ยม ท่อ คสล. ระบบน้ำอุปโภคบริโภค อาคารต่างๆ ป้ายจราจร กระจกโค้งป้องกันอุบัติเหตุ ไฟกระพริบ  |
| 2. ยุทธศาสตร์การพัฒนาด้านสุขภาพอนามัย ทรัพยากรธรรมชาติ และสิ่งแวดล้อม | ส่งเสริมสนับสนุนการออกกำลังกายเพื่อสุขภาพอนามัยของประชาชน เตรียมการป้องกันและระงับโรคติดต่อต่างๆควบคุมป้องกันโรคระบาดในพื้นที่ และการบริหารจัดการทรัพยากรธรรมชาติและสิ่งแวดล้อม เช่น ปลูกต้นไม้ในป่าชุมชน อนุรักษ์ฟื้นฟูแหล่งน้ำ สร้างและซ่อมแซมฝายกักเก็บน้ำ กระตุ้นจิตสำนึกคนในท้องถิ่นให้ดูแลรักษา ปกป้องทรัพยากรแหล่งท่องเที่ยว ไม่กระทำการเพื่อใด ๆ ที่เป็นผลเสียต่อทรัพยากรการท่องเที่ยวและเพื่อประโยชน์ส่วนตนและอนุรักษ์ทรัพยากรการท่องเที่ยวทางธรรมชาติ ทางวัฒนธรรมให้คงสภาพเดิมไว้ ไม่ให้ถูกทำลาย ปรับปรุงภูมิทัศน์สภาพแวดล้อมแหล่งท่องเที่ยว อนุรักษ์พันธุ์ไม้ พันธุ์สัตว์  |

|  |  |
| --- | --- |
| **ยุทธศาสตร์** | **เป้าหมาย** |
| 3. ยุทธศาสตร์การพัฒนาด้านสวัสดิภาพและส่งเสริมพัฒนาทรัพยากรมนุษย์ | สนับสนุนเสริมสร้างสุขภาพอนามัยของประชาชน ด้านสวัสดิการของผู้สูงอายุ ผู้พิการ และผู้ด้อยโอกาส รวมทั้งในการป้องกันและระงับโรคติดต่อ สนับสนุนเสริมสร้างความเข้มแข็งของชุมชนทางเศรษฐกิจระดับบุคคล ครอบครัวและชุมชนท้องถิ่น โดยเฉพาะผลิตผลทางการเกษตรอินทรีย์และการแปรรูปสินค้าทางการเกษตร ให้มีความสามารถและทักษะในการพัฒนาฝีมือในการผลิตเพิ่มมูลค่าของสินค้าและสามารถขยายการตลาดไป สู่ตลาดกลาง ซึ่งเป็นไปตามยุทธศาสตร์การพัฒนาเกษตรอินทรีย์ และการแปรรูปสินค้าเกษตร และยุทธศาสาตร์สร้างความสามารถในการแข่งขันทางเศรษฐกิจและแก้ไขปัญหาความยากจนของตำบลนาหนาด ชุมชนมีความเข้มแข็งพึ่งพาตนเองได้ มีภูมิคุ้มกันตามหลักปรัชญาเศรษฐกิจพอเพียง พัฒนาสังคมและคุณภาพชีวิต เช่น การช่วยเหลือผู้ด้อยโอกาสในสังคม ให้สามารถพึ่งพาตนเองได้ เตรียมการป้องกันบรรเทาสาธารณภัยต่าง ๆ เช่น เตรียมการป้องกันรับมือน้ำหลากในฤดูฝนเฝ้าระวังสนับสนุนการป้องกันและแก้ไขปัญหายาเสพติด พัฒนาศักยภาพและโอกาสให้กับประชาชน พัฒนาส่งเสริมการเรียนรู้ของชุมชน พัฒนาส่งเสริมกระบวนการการพัฒนาแบบมีส่วนร่วมของชุมชน และเสริมสร้างความปลอดภัยในชีวิตและทรัพย์สิน |
| 4. ยุทธศาสตร์การพัฒนาด้านการส่งเสริมการศึกษา ศาสนา และวัฒนธรรม | เพื่อเสริมสร้างทักษะของคนภายในชุมชนทั้งทางด้านจิตใจ ด้านการศึกษา ด้านสวัสดิการและสังคม ด้านกีฬา ให้มีคุณภาพและพึ่งพาตนเองได้ ซึ่งเป็นไปตามแนวทางแผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 – 2564) ส่งเสริมการศึกษาทั้งในระบบและนอกระบบ อนุรักษ์วัฒนธรรมประเพณีอันดีงามของท้องถิ่นให้คงอยู่สืบไป |
| 5. ยุทธศาสตร์การพัฒนาด้านการเมือง การบริหาร | เพื่อพัฒนาและปรับปรุงประสิทธิภาพของบุคลากรเพิ่มมากขึ้น และพัฒนาและปรับปรุงเครื่องมือเครื่องใช้และสถานที่ปฏิบัติงานอย่างเพียงพอ |

 **2.6 กลยุทธ์**

 **1. ยุทธศาสตร์การพัฒนาบ้านเมืองน่าอยู่**

**กลยุทธ์ที่ 1 :** การพัฒนาด้านโครงสร้างพื้นฐานให้ได้มาตรฐานและครอบคลุมทั่วถึงการก่อสร้างพื้นฐานและสิ่งอำนวยความสะดวก ต่าง ๆ

 **2.** ยุทธศาสตร์การพัฒนาด้านสุขภาพอนามัย ทรัพยากรธรรมชาติ และสิ่งแวดล้อม

**กลยุทธ์ที่ 1 :** ส่งเสริมให้ประชาชนมีสุขภาพและคุณภาพชีวิตที่ดี เพิ่มศักยภาพด้านการบริการสุขภาพ

**กลยุทธ์ที่ 2 :** สร้างเครือข่ายและพัฒนาความร่วมมือของชุมชนให้มีความเข้มแข็ง มีวินัย มีจิตสำนึกที่ดีต่อสังคม/การอนุรักษ์ทรัพยากรธรรมชาติและสิ่งแวดล้อม/การมีส่วนร่วมในการบริหารจัดการภาครัฐ

 **3.** ยุทธศาสตร์การพัฒนาด้านสวัสดิภาพและส่งเสริมพัฒนาทรัพยากรมนุษย์

**กลยุทธ์ที่ 1 :** ส่งเสริมสวัสดิการผู้สูงอายุ ผู้พิการ และผู้ป่วยเอกส์

**กลยุทธ์ที่ 2 :** ส่งเสริมการสร้างมูลค่าเพิ่มและการจัดการตลาดสินค้าทางการเกษตร

**กลยุทธ์ที่ 3 :** ส่งเสริมการดำเนินงานภายใต้โครงการพระราชดำริฯ

**กลยุทธ์ที่ 4 :** สร้างเครือข่ายป้องกันและปราบปราม อาชญากรรมและยาเสพติด รวมทั้งเสริมสร้างความมั่นคง ความปลอดภัย ในชีวิตและทรัพย์สิน

**กลยุทธ์ที่ 5 :** เสริมสร้างและพัฒนากลุ่มอาชีพ ผลิตภัณฑ์ชุมชน (OTOP) แบบบูรณาการ รวมทั้งส่งเสริมการประยุกต์ใช้ปรัชญาเศรษฐกิจพอเพียง ในการดำรงชีวิต

 **4.** ยุทธศาสตร์การพัฒนาด้านการส่งเสริมการศึกษา ศาสนา และวัฒนธรรม

**กลยุทธ์ที่ 1 :** พัฒนาและส่งเสริมการจักการเรียนรู้ของเด็กในตำบลนาหนาด

**กลยุทธ์ที่ 2 :** ส่งเสริมด้านการกีฬาและนันทนาการ

**กลยุทธ์ที่ 3 :** การพัฒนาและฟื้นฟูองค์ความรู้ด้านศาสนา ประเพณี และศิลปวัฒนธรรมท้องถิ่น

 **5.** ยุทธศาสตร์การพัฒนาด้านการเมือง การบริหาร

**กลยุทธ์ที่ 1 :** เสริมสร้างความเข้มแข็งของการเมืองท้องถิ่น

**กลยุทธ์ที่ 2 :** เสริมสร้างความเข้มแข็งของการบริหารงานท้องถิ่น

 **2.7 จุดยืนทางยุทธศาสตร์**

 **จุดยืนทางยุทธศาสตร์ (Positioning) ของเทศบาลตำบลนาหนาด**

 การกำหนดจุดยืนทางยุทธศาสตร์ (Positioning) ของเทศบาลตำบลนาหนาดกำหนดการพัฒนาที่ครอบคลุมกิจกรรมต่าง ๆ ของเทศบาลตำบลนาหนาดที่เกี่ยวข้องกับยุทธศาสตร์การพัฒนา จำนวน 5 ยุทธศาสตร์ และ 13 กลยุทธ์

 **2.8 ความเชื่อมโยงของยุทธศาสตร์ในภาพรวม**

 ในภาพรวมแล้วยุทธศาสตร์การพัฒนาของเทศบาลตำบลนาหนาด มุ่งพัฒนา 5 ด้าน ได้แก่ ด้าน**บ้านเมืองน่าอยู่** ด้านสุขภาพอนามัย ทรัพยากรธรรมชาติ ด้านสวัสดิภาพและส่งเสริมพัฒนาทรัพยากรมนุษย์ ด้านการส่งเสริมการศึกษา ศาสนาและวัฒนธรรม และด้านการเมือง การบริหาร

**3. การวิเคราะห์เพื่อพัฒนาท้องถิ่น**

 **3.1 การวิเคราะห์กรอบการจัดทำยุทธศาสตร์ของเทศบาลตำบลนาหนาด**

การวิเคราะห์ศักยภาพเพื่อประเมินสถานภาพการพัฒนาของเทศบาลตำบลนาหนาดเป็นการประเมินโดยวิเคราะห์ถึงโอกาส และภาวะคุกคามหรือข้อจำกัด อันเป็นสภาวะแวดล้อมภายในเทศบาล ซึ่งทั้งหมดเป็นการประเมินสถานภาพของท้องถิ่นในปัจจุบัน โดยเป็นการตอบคำถามว่า “ปัจจุบันเทศบาลมีสถานภาพการพัฒนาอยู่จุดไหน” สำหรับใช้เป็นประโยชน์ในการกำหนดในการดำเนินงานในอนาคตต่อไป

 ทั้งนี้ โดยใช้เทคนิค SWOT analysis การพิจารณาถึงปัจจัยภายใน ได้แก่ จุดแข็ง (Strength-S) จุดอ่อน (Weak-W) และปัจจัยภายนอกได้แก่โอกาส (Opportunity – O) และอุปสรรค (Threat – T) เป็นเครื่องมือเพื่อประเมินสถานภาพการพัฒนาของเทศบาลตำบลนาหนาด ในปัจจุบัน ในการกำหนดประเด็นในการพัฒนาวิสัยทัศน์และภารกิจหลักการพัฒนา วัตถุประสงค์การพัฒนา ยุทธศาสตร์และบูรณาการแนวทางการพัฒนา ดังนี้

|  |  |
| --- | --- |
| **จุดแข็ง(Strengths)** | **จุดอ่อน(Weaknesses)** |
| 1. มีบุลากร หรืออัตรากำลังที่มีคุณภาพในการปฏิบัติงาน2. ด้านการบริหาร ได้แก่ การแบ่งส่วนราชการ การว่างแผน การประสานงาน การมอบอำนาจ การกำกับดูแล รวมถึงการประสานงาน/การอำนวยการ/ความร่วมมือจากภาคส่วนที่เกี่ยวข้องเป็นระบบและคล่องตัว3. มีงบประมาณในการบีริหารจัดการและการพัฒนาที่เพียงพอ4. มีเครื่องมือและอุปกรณ์ในการทำงานที่เพียงพอและพร้อมสำหรับการปฏิบัติงาน5. มีพื้นที่มีความอุดมสมบูรณ์ทางธรรมชาติเหมาะแก่การเกษตร เช่น ดินมีความอุดมสมบูรณ์ มีลำคลองไหลผ่าน6. มีทรัพยากรทางธรรมชาติเป็นแหล่งท่องเที่ยวเชิงนิเวศ ( สวนรุกขชาติ/วัดถ้ำเขาฉกรรจ์)  | 1. ระเบียบ กฎหมายที่เกี่ยวกับการปฏิบัติงานยังไม่ครอบคลุม2. จำนวนบุคลากรยังไม่เพียงพอต่อภารกิจของเทศบาล3. ปัญหาคุณภาพชีวิตของประชาชน เช่น ความทั่วถึงของการได้รับสวัสดิการจากรัฐ ความเหลื่อมล้ำทางเศรษฐกิจ ฯลฯ4. การมีส่วนร่วมของประชาชนยังไม่เพียงพอ ต้องได้รับการสนับสนุนและกระตุ้นจากหน่วยงานภาครัฐ5. ขาดแคลนสถาบันการศึกษาระดับอุดมศึกษาในพื้นที่ ทำให้เยาวชนในพื้นที่ต้องเดินทางไปศึกษานอกพื้นที่6. ส่วนใหญ่เป็นสังคมผู้สูงอายุเนื่องจากประชาชนวัยแรงงานเดินทางไปทำงานต่างพื้นที่ |

|  |  |
| --- | --- |
| **จุดแข็ง(Strengths)** | **จุดอ่อน(Weaknesses)** |
| 7. มีขนบธรรมเนียมประเพณี ที่เป็นวัฒนธรรมท้องถิ่น เช่น ประเพณีตักบาตรเทโวโรหนะ ประเพณีสงกรานต์ ฯลฯ  |  |
| **โอกาส(Opportunities)** | **อุปสรรค (Threats)** |
| 1. มีระบบเทคโนโลยีและสารสนเทศสนับสนุนการปฏิบัติงานและการสื่อสาร2. มีระบบเส้นทางคมนาคมที่สามารถเชื่องโยงการจราจรได้โดยสะดวก3. ยังมีความเป็นสังคมแบบชนบท ที่มีความเกื้อกูล พึ่งพาอาศัยกันและกัน4. นโยบายจากส่วนกลางและส่วนภูมิภาค ที่สนับสนุนการพัฒนาท้องถิ่น5. นโยบายส่งเสริมการลงทุนจากภาครัฐ | 1. ปัญหาเกี่ยวกับการครอบครองที่ดินยังไม่ชัดเจน เช่น การออกเอกสารสิทธิ์ การใช้พื้นที่สาธารณะ ฯลฯ2. ปัญหาความผันผวนทางเศรษฐกิจระดับประเทศ ส่งผลกระทบกับระบบเศรษฐกิจในท้องถิ่น3. ปัญหาเกี่ยวกับกฎหมาย ระเบียบข้อกำหนดของหน่วยงานเจ้าของพื้นที่ในการบริหารจัดการพัฒนาแหล่งท่องเที่ยวเชิงนิเวศ (สวนรุกขชาติ)4. ปัญหาเกี่ยวกับกฎหมาย ระเบียบข้อกำหนดของหน่วยงานเจ้าของพื้นที่ในการปรับปรุงและพัฒนาการอำนวยความสะดวกเรื่องการจราจรในเขตทางหลวง5. ปัญหาการบริโภควัตถุนิยมขิงประชาชน6. ปัญหาการเคลื่อนย้ายของแรงงานต่างด้าว ทั้งที่ถูกกฎหมายและไม่ถูกกฎหมย7. ปัญหาการแพร่ระบาดของยาเสพติดจากประเทศเพื่อนบ้าน |

 **3.2 การประเมินสถานการณ์สภาพแวดล้อมภายนอกที่เกี่ยวข้อง**

3.2.1) การเปลี่ยนแปลงในประเทศที่จะส่งผลกระทบต่อเทศบาลตำบลนาหนาด

 - รัฐธรรมนูญฉบับใหม่จะส่งผลต่อองค์กรปกครองส่วนท้องถิ่นอย่างไร

 - แนวโน้มการออกกฎหมาย ยกฐานะจาก อบต. เป็นเทศบาลทั่วประเทศและการควบรวมองค์กรปกครองส่วนท้องถิ่นที่มีพื้นที่ในตำบลเดียวกันให้มีองค์กรเดียว

 - การเพิ่มขึ้นหรือลดลงของการจัดสรรเงินงบประมาณให้ อปท. ตามพ.ร.บ.กระจายอำนาจฯ

 3.2.2) การเปลี่ยนแปลงในระดับภูมิภาคที่จะส่งผลกระทบต่อ อบต.

 AEC หรือ Asean Economics Community คือการรวมตัวของชาติในอาเซียน 10 ประเทศ โดยมี ไทย พม่า ลาว เวียดนาม มาเลเซีย สิงคโปร์ อินโดนีเซีย ฟิลิปปินส์ กัมพูชา บรูไน เพื่อที่จะให้มีผลประโยชน์ทางเศรษฐกิจร่วมกัน จะมีรูปแบบคล้ายๆ กลุ่ม Euro Zone นั่นเอง จะทำให้มีผลประโยชน์อำนาจต่อรองต่างๆ กับคู่ค้าได้มากขึ้น และการนำเข้า ส่งออกของชาติในอาเซียนก็จะเสรี ยกเว้นสินค้าบางชนิดที่แต่ละประเทศอาจจะขอไว้ไม่ลดภาษีนำเข้า (เรียกว่าสินค้าอ่อนไหว)

 Asean จะรวมตัวเป็น ประชาคมเศรษฐกิจอาเซียนและมีผลเป็นรูปธรรม ณ วันที่ ๓๑ธันวาคม ๒๕๕๘ ณ วันนั้นจะทำให้ภูมิภาคนี้เปลี่ยนไปอย่างมากโดย AEC Blueprint (แบบพิมพ์เขียว) หรือแนวทางที่จะให้ AEC เป็นไปคือ

 1. การเป็นตลาดและฐานการผลิตเดียวกัน
 2. การเป็นภูมิภาคที่มีขีดความสามารถในการแข่งขันสูง
 3. การเป็นภูมิภาคที่มีการพัฒนาทางเศรษฐกิจที่เท่าเทียมกัน
 4. การเป็นภูมิภาคที่มีการบูรณาการเข้ากับเศรษฐกิจโลก

 จากการที่เทศบาลตำบลนาหนาด ได้กำหนดยุทธศาสตร์การพัฒนา ไว้จำนวน 5 ยุทธศาสตร์ ดังนั้น จึงวิเคราะห์การเปลี่ยนแปลงในระดับภูมิภาค หรือ การเข้าสู่ AEC ที่จะส่งผลกระทบต่อเทศบาลตำบลนาหนาด ในยุทธศาสตร์ต่างๆ ดังนี้

 1. ยุทธศาสตร์การพัฒนาบ้านเมืองน่าอยู่

 เทศบาลตำบลนาหนาด เตรียมความพร้อมเพื่อความเป็นสังคมเมือง โดยการจัดวางผังเมือง การพัฒนาสาธารณูปโภคเพื่อรองรับการค้าการลงทุน

 2. ยุทธศาสตร์การพัฒนาด้านสุขภาพอนามัย ทรัพยากรธรรมชาติ และสิ่งแวดล้อม

 เทศบาลตำบลนาหนาด ส่งเสริมการป้องกันและควบคุมการให้ความรู้ในโรคติดต่อที่อาจเกิดขึ้นการประชาสัมพันธ์ให้ความรู้แก่ประชาชนในท้องถิ่นด้านสาธารณสุข และส่งเสริมสนับสนุนการพัฒนาอย่างยั่งยืนที่คุ้มครองสภาพแวดล้อม และความยั่งยืนของทรัพยากรธรรมชาติ พัฒนาแหล่งน้ำเพื่อให้ใช้ในการเกษตรอย่างเพียงพอ และส่งเสริมให้เป็นแหล่งท่องเที่ยวเชิงอนุรักษ์

 3. ยุทธศาสตร์การพัฒนาด้านสวัสดิภาพและส่งเสริมพัฒนาทรัพยากรมนุษย์

 เทศบาลตำบลนาหนาด เตรียมความพร้อมด้านส่งเสริมสวัสดิการผู้สูงอายุ ผู้พิการ พร้อทั้งจัดบริการสิ่งอำนวยความสะดวกให้แก่ผู้พิการ และเตรียมความพร้อมด้านสังคมการป้องกันและแก้ไขปัญหาที่เกิดจากยาเสพติด การป้องกันภัยพิบัติทางธรรมชาติการพัฒนาชีวิตความเป็นอยู่ของประชาชน ทั้งการสร้างงาน สร้างอาชีพ การส่งเสริมการพัฒนาอาชีพเพื่อเพิ่มรายได้ให้กับประชาชนอย่างยั่งยืนและส่งเสริมให้ภาคประชาชนเข้ามามีส่วนร่วมกระบวนการทำงานขององค์กร ทำตนเป็นพลเมืองดีของประเทศมีระเบียบวินัย เคารพกฎหมาย รู้จักสิทธิหน้าที่ของตน เคารพสิทธิเสรีภาพของผู้อื่น สนับสนุนการพัฒนาแรงงาน ป้องกันปัญหาอาชญากรรมยาเสพติด และสิ่งผิดกฎหมายข้ามแดน ส่งเสริมให้ประชาชนดำรงชีวิตโดยใช้หลักเศรษฐกิจพอเพียง ส่งเสริมรักษาวัฒนธรรมและภูมิปัญญาของท้องถิ่นให้เข้มแข็ง

 4. ยุทธศาสตร์การพัฒนาด้านการส่งเสริมการศึกษา ศาสนา และวัฒนธรรม

 เทศบาลตำบลนาหนาด เสริมสร้างทักษะของคนภายในชุมชนทั้งทางด้านจิตใจ ด้านการศึกษา ด้านสวัสดิการและสังคม ด้านกีฬา ให้มีคุณภาพและพึ่งพาตนเองได้ ซึ่งเป็นไปตามแนวทางแผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 – 2564) ส่งเสริมการศึกษาทั้งในระบบและนอกระบบ อนุรักษ์วัฒนธรรมประเพณีอันดีงามของท้องถิ่นให้คงอยู่สืบไป

 5. ยุทธศาสตร์การพัฒนาด้านการเมือง การบริหาร

 เทศบาลตำบลนาหนาด พัฒนาและปรับปรุงประสิทธิภาพของบุคลากรเพิ่มมากขึ้น และพัฒนาและปรับปรุงเครื่องมือเครื่องใช้และสถานที่ปฏิบัติงานอย่างเพียงพอ